b'\n_START_ARTICLE_\nPuya (rapper)\n_START_SECTION_\nBiografie\n_START_PARAGRAPH_\nPuya, pe numele s\xc4\x83u real Drago\xc8\x99 G\xc4\x83rdescu, s-a n\xc4\x83scut pe 22 iulie 1979, \xc3\xaen Bucure\xc8\x99ti. A crescut al\xc4\x83turi de cei trei fra\xc8\x9bi ai s\xc4\x83i \xc3\xaen cartierul Balta Alb\xc4\x83, \xc3\xaenv\xc4\x83\xc8\x9b\xc3\xa2nd de mic \xe2\x80\x9eregulile nescrise ale str\xc4\x83zii\xe2\x80\x9d. _NEWLINE_S-a \xc3\xaent\xc3\xa2lnit cu Tudor Si\xc8\x99u \xc3\xaen S\xc4\x83l\xc4\x83jan, unde s-au unit ca trup\xc4\x83._NEWLINE_Activeaz\xc4\x83 pe scena hip-hop din anul 1994. Primul album l-a lansat al\xc4\x83turi de La Familia \xc3\xaen 1997, intitulat B\xc4\x83ie\xc8\x9bi de cartier, iar primul contract semnat cu o cas\xc4\x83 de produc\xc8\x9bie l-a avut la v\xc3\xa2rsta de 17 ani_NEWLINE_\xc3\x8en anul 2009, Puya a c\xc3\xa2\xc8\x99tigat procesul cu trupa BUG Mafia pentru utilizarea numelui "La Familia"._NEWLINE_\xc3\x8en anul 2012 Puya a lansat single-ul anului "Maidanez" al\xc4\x83turi de Doddy, Mahia, Posset \xc8\x99i Alex Velea. \xc3\x8en anul 2014 Puya a lansat melodia "Strig\xc4\x83!" al\xc4\x83turi de Inna, piesa bucur\xc3\xa2ndu-se de succes \xc3\xaen Europa._NEWLINE_\xc3\x8en cadrul trupei a activat \xc3\xaen jur de 9-10 ani, ultimul album fiind lansat \xc3\xaen 2006, urm\xc3\xa2nd ca urm\xc4\x83torul s\xc4\x83 fi fost lansat \xc3\xaen 2010. Puya a anun\xc8\x9bat albumul nou La Familia, dar care nu a mai fost produs \xc3\xaen totalitate. O alt\xc4\x83 \xc3\xaencercare a avut loc \xc3\xaen anul 2017, dup\xc4\x83 20 de ani de la existen\xc8\x9ba trupei, care, de data aceasta, a avut succes, iar noul album (vezi pagina La Familia) a fost lansat vineri, 9 iunie 2017._NEWLINE_La data de 3 februarie 2008, Puya a devenit pre\xc8\x99edintele Organiza\xc8\x9biei de Tineret a Partidului Verde, pentru a putea continua unele proiecte legate de protectia mediului.\n_START_SECTION_\nVia\xc8\x9ba personal\xc4\x83\n_START_PARAGRAPH_\n\xc3\x8en 2003, presa a scris ca Puya a fost re\xc8\x9binut \xc3\xaen Belgia, la Bruxelles \xc8\x99i c\xc4\x83 ar fi fost cercetat pentru c\xc4\x83 ar fi f\xc4\x83cut parte dintr-o re\xc8\x9bea de falsificatori de carduri, fara insa a prezenta vreo dovada in acest sens. Anumite publicatii au spus ca rapperul a fost eliberat dup\xc4\x83 patru luni de \xc3\xaenchisoare pentru c\xc4\x83 s-a pl\xc4\x83tit o cau\xc8\x9biune. Aceste informatii nu au fost confirmate de catre Puya._NEWLINE_\xc3\x8en luna septembrie a anului 2010 iubita lui a n\xc4\x83scut o feti\xc8\x9b\xc4\x83, c\xc3\xa2nt\xc4\x83re\xc8\x9bul devenind astfel t\xc4\x83tic. Cei doi s-au cunoscut \xc3\xaen 2006.'